BASES SUBVENCIÓNS DEPORTIVAS 2019
ADMINISTRACIÓN LOCAL — Municipal — Lalín (Subvencións e axudas, 29/11/2019)

Entre as competencias que atribúe a lexislación de réxime local aos concellos está a da promoción do deporte. A presente convocatoria ten por obxecto establecer os criterios e procedementos para a concesión de subvencións destinadas a clubs e entidades deportivas federadas constituídos no municipio ou cidadáns, a título individual, que contribúan ao cumprimento dos obxectivos de promoción e fomento da actividade deportiva na súa máis ampla expresión, referida tanto ao desenvolvemento das actividades de competición propias dun club deportivo como á realización dun evento ou actividade deportiva concreta. Así mesmo, ao abeiro destas bases concederanse axudas a clubs e entidades deportivas para o fomento e promoción do deporte de base.1.1.- O obxecto das subvencións reguladas nas presentes bases é a concesión de axudas a clubs, entidades deportivas ou persoas físicas que non compitan a través de clubs, que estean federados e que teñan como fin facilitar e fomentar a participación cidadá en distintas actividades de carácter deportivo dentro do termo municipal de Lalín. Para elo poderán subvencionarse actividades relacionadas coa participación en competicións deportivas, a organización e xestión de actividades deportivas e os gastos nos que incorran ditas entidades no desenvolvemento das súas actividades deportivas. Así mesmo, ao abeiro destas bases concederanse axudas a clubs e entidades deportivas para o fomento e promoción do deporte de base.1.2.- O procedemento de concesión das subvencións establécese de conformidade co disposto no artigo 25 da Lei 7/1985 do 2 de abril, Reguladora das Bases do Réxime Local; no Regulamento de Servizos das Corporacións Locais; na Lei 5/1997, de Administración Local de Galicia; na Lei 38/2003, do 17 de novembro, Xeral de Subvencións e no seu Regulamento aprobado por Real Decreto 887/2006, do 21 de xullo, na Lei 9/2007 de Subvencións de Galicia, así coma na Base 25 de Execución do Presuposto do Concello para o exercicio 2017, prorrogado para o exercicio 2018, e respectando o establecido na Lei Orgánica 15/1999, de 13 de decembro, de Protección de Datos de Carácter Persoal.1.3. Convócanse subvencións polo seguinte importe e con cargo ao crédito consignado na seguinte aplicación orzamentaria: 0.341.489.13 20.000,00 € Outras subvencións deportivas 0.341.489.19 50.000,00 € Subvencións deporte base Os clubs, entidades deportivas ou persoas físicas federadas poderán solicitar subvencións ao abeiro dunha das seguintes modalidades: Poderán solicitar subvencións ao abeiro desta modalidade aqueles clubs, entidades deportivas ou persoas físicas que non compitan a través de clubs, que estean federados e que participen en competicións deportivas oficiais ou que organicen eventos e/ou actividades deportivas tales como carreiras, torneos, demostracións, encontros, competicións, concentracións, xornadas, etc. Aqueles clubs ou entidades deportivas que non dispoñan de licenzas federativas de deporte base deberán solicitar a subvención obrigatoriamente por esta liña. Poderán solicitar subvencións ao abeiro desta modalidade aqueles clubs e entidades deportivas federadas que participen en competicións deportivas oficiais ou que organicen eventos e/ou actividades deportivas tales como carreiras, torneos, demostracións, encontros, competicións, concentracións, xornadas, etc, e que dispoñan de licencias federativas de base, entendéndose por tal aquelas con categoría de xuvenil ou inferior. Aqueles clubs ou entidades deportivas que dispoñan de licenzas federativas de deporte base deberán solicitar a subvención obrigatoriamente por esta liña, salvo no caso de que o número sexa inferior a 5, en cuxo caso poderán solicitala, á súa libre elección, pola outra modalidade. Os clubs ou entidades deportivas que concorran por esta liña reservarán un mínimo de unha praza a disposición gratuíta do Concello de Lalín aos efectos da inclusión daqueles nenos pertencentes a familias con escasos recursos que queiran participar nas actividades do club. O club poderá incrementar a oferta do número de prazas de inclusión aos efectos da obtención de maior puntuación segundo se indica na base 8. Só se poderá solicitar subvención por unha das liñas anteriormente indicadas.3.1.- Terán a consideración d e beneficiarios da subvención os destinatarios dos fondos públicos que deben realizar a actividade que fundamentou o seu outorgamento ou que se atopen na situación que lexitime a súa concesión.3.2.- Poderán solicitar as subvencións as asociacións ou clubs deportivos, legalmente constituídos, así como as persoas físicas que teñan especial relevancia no mundo do deporte e que non compitan a través de clubs, sempre que cumpran os seguintes requisitos na data de publicación destas bases no BOP: 3.3.- En calquera caso, non poderán ter a condición de beneficiario aquelas persoas ou entidades nas que concorran as circunstancias enumeradas no artigo 13 da Lei 38/2003, do 17 de novembro, Xeral de Subvencións e no artigo 10 da Lei 9/2007, de 13 de xuño, de subvención de Galicia.3.4. -Só se subvencionarán aos equipos veteranos no caso de que participen en competicións federadas. Serán subvencionables aqueles gastos nos que incorra o beneficiario no período comprendido entre o 1 de novembro de 2018 e o 31 de outubro de 2019. Só serán subvencionables aqueles gastos aos que se faga referencia no orzamento presentado na solicitude da subvención e, en todo caso, exclusivamente polos seguintes conceptos: Non se subvencionarán, en ningún caso, aquelas actividades e/ou competicións para as que os solicitantes xa foran beneficiarios dalgunha outra axuda ou achega económica por parte do Concello de Lalín. Exclúense, en todo caso, os gastos en investimentos ou restantes de capital. Todos os gastos subvencionables deberán estar pagados con anterioridade á finalización do prazo de xustificación da subvención. As axudas outorgaranse baixo os principios de publicidade, transparencia, concorrencia competitiva, obxectividade, igualdade e non discriminación. Terán carácter voluntario e eventual e non serán invocables como precedente. As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas ou calquera outra entidade de natureza pública ou privada. O importe total da subvención en ningún caso poderá ser de tal contía que, illadamente ou en concorrencia con outras subvencións, axudas, ingresos ou recursos, supere o custo da actividade subvencionada. Non poderán ser obxecto de axuda na presente convocatoria as actividades subvencionadas ou financiadas no mesmo exercicio a través doutras convocatorias ou convenios asinados co Concello de Lalín. As presentes bases reguladoras publicaranse no Boletín Oficial da Provincia e con posterioridade remitiráselle a convocatoria á Base de Datos Nacional de Subvencións, que lle dará traslado ao BOPPO do seu extracto. O prazo de presentación de solicitudes será de 10 días hábiles, a contar dende o día seguinte á publicación do extracto da convocatoria no BOP. Entenderase como último día do prazo de presentación de solicitudes o correspondente ao mesmo ordinal do día da publicación. Se o último día fose inhábil, entenderase prorrogado ao primeiro día hábil seguinte, e se no mes de vencemento non houbese día equivalente, entenderase que o prazo expira o último día do mes. As solicitudes e demais documentación presentaranse de xeito obrigatorio nos modelos normalizados establecidos a tal efecto, salvo no caso da memoria da actividade, que poderá presentarse en formato libre sempre que recolla, como mínimo, os contidos que se establecen no modelo da mesma. Ditos modelos facilitaranse no Rexistro Xeral do Concello e na páxina web do concello www.lalin. gal Non se admitirán aquelas solicitudes que non sexan presentadas nos modelos normalizados, sen prexuízo da correspondente notificación aos solicitantes para a perceptiva subsanación de erros ou defectos. As solicitudes deberán ser presentadas preferiblemente a través do Rexistro Electrónico do Concello de Lalín. Igualmente serán admitidas aquelas solicitudes presentadas no Rexistro Xeral do Concello de Lalín ou por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. A presentación de solicitudes de subvención ao abeiro das presentes bases implicará a aceptación do contido íntegra das mesmas. Xunto coa solicitude achegarase a seguinte documentación: 1.- Documentación relativa á entidade e ao seu representante: a) No caso de persoa física: a. i) Fotocopia cotexada do NIF. a. ii) Certificado de empadroamento no Concello de Lalín. a. iii) Certificación relativa a estar ao corrente das obrigas tributarias e fronte á Seguridade Social ou documento polo que se autoriza ao Concello de Lalín a solicitar da Axencia Estatal de Administración Tributaria, da Seguridade Social e da Axencia Tributaria de Galicia os datos relativos ao cumprimento das súas obrigas (Anexo VI) Así mesmo, comprobarase de oficio a ausencia de débedas do solicitante co Concello de Lalín. No caso de que a cuantía da subvención solicitada non supere os 3.000 euros, poderán substituirse as certificacións mediante declaración responsable na que que se afirme que o beneficiario está ó corrente das obrigas tributarias e fronte a Seguridade Social. a. iv) Declaración de non estar incurso en ningunha das circunstancias a que se refire o art.13 da Lei Xeral de Subvencións e no artigo 10 da Lei 9/2007, de 13 de xuño, de subvención de Galicia e que imposibilita obter a condición de beneficiario de subvencións. a. v) Certificación dos datos bancarios do solicitante, orixinal ou copia cotexada. a. vi) Documentación acreditativa da partición en competicións ou eventos deportivos oficiais durante o período subvencionable e dos resultados acadados (xustificante de inscrición, certificado da federación, ou calquera outro que acredite dita participación). a. vii) Certificado da federación correspondente no que se faga constar que o interesado está federado. b) No caso de club ou asociación deportiva: b. i) Documento acreditativo do acordo da entidade de acollerse á presente convocatoria e da designación da persoa que asina a solicitude e que actúa no procedemento na súa representación. Anexo I. No caso de que ao logo da tramitación do expediente se produza un cambio de representante no procedemento os interesado deberán presentar novo Anexo I comunicando dito cambio. b. ii) Declaración responsable do representante da entidade relativa a que a documentación que obra en poder do Concello de Lalín, aos efectos do Rexistro Municipal de Asociacións, se atopa debidamente actualizada, de que a entidade non está incursa en ningunha das circunstancias a que se refire o artigo 13 da Lei Xeral de Subvencións e no artigo 10 da Lei 9/2007, de 13 de xuño, de subvención de Galicia e que imposibilita obter a condición de beneficiario de subvencións e de que a entidade ou club que representa se compromete a manter en perfecto estado as instalacións deportivas municipais cando estas sexan utilizadas para o desenvolvemento da actividade de dita entidade ou club. Anexo II. b. iii) Fotocopia cotexada do CIF da entidade solicitante e do NIF do representante. b. iv) Certificación relativa a estar ao corrente das obrigas tributarias e fronte á Seguridade Social ou documento polo que se autoriza ao Concello de Lalín a solicitar da Axencia Estatal de Administración Tributaria, da Seguridade Social e da Axencia Tributaria de Galicia os datos relativos ao cumprimento das súas obrigas (Anexo VI). Así mesmo, comprobarase de oficio a ausencia de débedas do solicitante co Concello de Lalín. No caso de que a cuantía da subvención solicitada non supere os 3.000 euros, poderán substituirse as certificacións mediante declaración responsable na que que se afirme que o beneficiario está ó corrente das obrigas tributarias e fronte a Seguridade Social. b. v) Certificado da federación na que especifique o número de persoas federadas en dito club, por categorías ou, no seu defecto, mediante copia das fichas federativas. Tanto o certificado como as fichas federativas deberán corresponder á tempada actual. No certificado da federación deberá constar, no seu caso, o número de licencias femininas e de categorías inferiores aos efectos das valoracións establecidas na base 8. Non se valorarán as fichas federativas de categoría sénior, salvo no caso de clubs formados ex-clusivamente por veteranos. b. vi) Certificado da federación relativa aos resultados acadados nas ligas, competicións, torneos, etc, nos que teña participado o beneficiario nos 12 últimos meses, ou artigos e/ou resenas publicados en prensa acreditativos de ditos resultados, aos efectos das valoracións establecidas na base 8. b. vii) Certificación dos datos bancarios do solicitante, orixinal ou copia cotexada.2. Documentación relativa ás actividades para as que se solicita a subvención (para todos os solicitantes): a) Modelo de solicitude. b) Memoria do proxecto deportivo do club, con especificación da data e lugar de celebración, obxectivo e tipo de subvención solicitada. Na memoria, que deberá realizarse de xeito máis detallado posible, deberá recollerse as competicións nas que participa o club e as actividades nas que ten participado ao longo do ano, así como os participantes, medios requiridos, resultados obtidos, etc. Anexo III. c) Orzamento detallado de ingresos e gastos subvencionables da actividade con expresión do financiamento previsto, e contía do importe que se solicita ao Concello en concepto de subvención. O orzamento de gastos só poderá facer referencia a aqueles gastos subvencionables recollidos na Base 4. Anexo IV. d) Certificado no que se indiquen as subvencións solicitadas e as que foron concedidas para o mesmo fin ou actividade, procedentes de calquera administración ou ente público ou privado. Anexo V. A documentación que se entregue para participar no procedemento deberá ser orixinal ou copia cotexada. No caso de que se produza calquera defecto, erro ou ausencia da documentación que debe acompañar á solicitude notificaráselle ao interesado para que no prazo máximo e improrrogable de dez (10) días contados dende o seguinte á notificación do requirimento proceda á súa subsanación, informándoo de que no caso de non ser atendido dito requirimento entenderase que renuncia a dita solicitude. A instrución do proc edemento corresponderalle a un técnico do Concello, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, comprendendo as actividades descritas no artigo 24 da Lei 38/2003 Xeral de Subvencións. No expediente de concesión das subvencións deberá figurar o informe do órgano instrutor no que conste que da información que obra en cada expediente individual se desprende que os beneficiarios cumpren os requisitos esixidos. Constituirase unha Comisión Avaliadora que estará composta por: A Comisión Avaliadora valorará as solicitudes presentadas segundo os criterios establecidos na Base 8, e elaborará unha acta na que se concrete o resultado de dita valoración. A Comisión Avaliadora terá competencia para a interpretación das Bases no caso de que poida xurdir algunha incidencia ao respecto. A tal efecto, deberá deixar constancia daquelas interpretacións que no seu caso xurdan ou ben na acta ou ben en informe elaborado a tal efecto, correspondendo en última instancia á Xunta de Goberno Local a aprobación das mesmas. O órgano instrutor, á vista do expediente e do informe da Comisión Avaliadora, formulará proposta de resolución á Xunta de Goberno Local, órgano competente para resolver. A proposta de resolución deberá expresar: Os criterios que rexerán para o outorgamento das axudas reguladas nas presentes bases están baseados na valoración deportiva da entidade, na súa rendibilidade no eido social para a vila de Lalín e polos esforzos realizados no eido deportivo para conseguir a igualdade de xénero. A concesión das su bvencións e a súa contía determinarase en función dos seguintes criterios: Só se valorarán aqueles criterios que estean debidamente xustificados. O importe da subvención poderá acadar ata un máximo do 80% do orzamento total de gasto presentado e xustificado. A contía da subvención outorgada establecerase mediante o prorrateo entre os beneficiarios do importe global máximo destinado, segundo a puntuación acadada de acordo coas valoracións anteriormente indicadas. A Xunta de Goberno Local resolverá o expediente de concesión de subvencións, previo informe de Intervención Municipal. O prazo máximo para resolver e notificar a resolución do procedemento non poderá exceder de 6 meses, contados dende o día seguinte a aquel no que finalice o prazo de presentación da solicitude. Logo de transcorridos seis meses desde o día seguinte a aquel no que finalice o prazo de presentación da solicitude sen lles notificar a resolución, os interesados estarán lexitimados para entender a subvención desestimada por silencio administrativo. As notificacións levaranse a cabo por correo con acuse de recibo, cumprindo os requisitos establecidos nos artigos 40 e 41 da Lei 39/2015, de 1 de outubro. De conformidade co disposto no artigo 18 da Lei 38/2003, de 17 de novembro, Xeral de Subvencións e no artigo 17 da Lei 1/2016, do 18 de xaneiro, de transparencia e bo goberno, publicarase a concesión das axudas á Base de Datos Nacional de Subvencións. Así mesmo, o acordo de concesión será publicado no Taboleiro de Anuncios do Concello e na Sede Electrónica. O Concello de Lalín notificará á Axencia Tributaria a relación de beneficiarios das axudas reguladas nas presentes Bases e os importes concedidos. As resolucións recaídas neste procedemento esgotan a vía administrativa, polo que, de conformidade co previsto no artigo 46 da Lei 29/1998, do 13 de xullo, reguladora da xurisdición contencioso-administrativa, contra elas poderase interpoñer recurso contencioso- administrativo no prazo de dous meses, que comezará a contar desde o día seguinte ao da súa notificación, se fora expresa; se non o fora, o prazo será de seis meses e, para a entidade solicitante, contarase a partir do día seguinte a aquel en que se produza o acto presunto. Malia o anterior, poderá interpoñerse potestativamente un recurso de reposición ante o mesmo órgano que a ditou, no prazo dun mes, que comezará a contar a partir do día seguinte ao da súa notificación, se for expresa; se non o for, o solicitante e outros posibles interesados poderán interpor recurso de reposición en calquera momento a partir do día seguinte a aquel en que, de acordo coa súa normativa específica, se produza o acto presunto. Os beneficiarios disporán dun prazo de 10 días, contados a partir do día seguinte ao da notificación da resolución, para comunicar a aceptación da subvención. Transcorrido dito prazo sen que se producise manifestación expresa, a subvención entenderase tacitamente aceptada, de acordo con artigo 21.5 da Lei 9/2007, do 13 de xuño, de Subvencións de Galicia. Sen prexuízo das demais obrigas establecidas no artigo 14 da Lei 38/2003 e no artigo 11 da Lei 9/2007, os beneficiarios das axudas concedidas ao abeiro destas bases quedan obrigados a: 1.- Realizar a actividade que fundamentou a súa concesión.2.- Destinar a subvención obtida á finalidade para a que foi concedida.3.- Comunicar ao Concello a obtención de outras subvencións ou axudas para a mesma finalidade procedentes de calquera administración ou ente público ou privado, así como a modificación das circunstancias que fundamentaran a concesión da subvención. Esta comunicación deberá efectuarse no momento en que se coñeza e, en todo caso, no momento de realizar a xustificación da aplicación dada aos fondos concedidos.4.- Someterse ás actuacións de comprobación do Concello ou, no seu caso, do órgano de control competente, facilitando canta información sexa requirida ao respecto.5.- Acreditar, con anterioridade á proposta de resolución, que está ao corrente no cumprimento das súas obrigas tributarias e fronte á Seguridade Social nos termos previstos na base 6ª. 6.- Dar a axeitada publicidade do carácter público do financiamento das actividades subvencionadas, facendo constar na totalidade da publicidade ou actividade informativa que se realice por calquera medio que conta coa subvención do Concello de Lalín.7.- Comp rometerse ao mantemento das instalacións deportivas municipais en perfecto estado cando sexan utilizadas polo beneficiario da subvención. A tal efecto deberá asinar o documento Anexo II das presentes bases. En caso de incumprimento de dito compromiso o beneficiario, previa tramitación do expediente correspondente, poderá ser excluído da convocatoria de subvencións de posteriores exercicios. Con carácter xeral, o pagamento realizarase logo da xustificación da efectiva realización da actividade. Para elo deberán cumprimentarse os modelos normalizados a tal efecto, e só se admitirán as xustificacións presentadas en ditos modelos, sen prexuízo da correspondente notificación aos beneficiarios para a perceptiva subsanación de defectos ou corrección de erros. Serán subvencionables aqueles gastos nos que incorra o beneficiario no período comprendido entre o 1 de novembro de 2018 e o 31 de outubro de 2019. Só serán subvencionables aqueles gastos aos que se fixera referencia no orzamento presentado na solicitude da subvención e, en todo caso, exclusivamente polos conceptos indicados na base Todos os gastos subvencionables deberán estar pagados con anterioridade á finalización do prazo de xustificación da subvención. A xustificación deberá realizarse mediante a presentación no Rexistro Xeral do Concello de Lalín da seguinte documentación: No caso de que se teñan realizado pagos que teñan retención de IRPF deberán presentar o correspondente modelo xustificativo de ter realizado o ingreso de dita retención na Axencia Tributaria. As facturas deberán cumprir os seguintes requisitos: Deberá constar na factura unha explicación do gasto. Se a criterio do Concello o xustificante non é o suficientemente claro neste aspecto, deberá vir acompañado de nota explicativa da que se deduza unha clara relación do gasto coa actividade subvencionada. Os gastos de aloxamento, manutención e desprazamentos admitiranse só cando garden relación directa coa actividade e sexan necesarios para esta. Niste caso ises gastos deberán coincidir coas datas das actividades que se subvencionan. No caso dos gastos por desprazamento, se xustificarán cos títulos de transporte ou factura, no caso de transporte en medios colectivos e, no caso de transporte en vehículos do beneficiario, a razón de 0,19 €/quilómetro, no caso de automóbiles e 0.078 €/quilómetro, no caso de motocicletas, pola distancia recorrida entre Lalín e o lugar de realización da actividade subvencionada. Para determinar o quilometraxe terase en conta a información facilitada por Google maps en relación ó traxecto máis curto. A suma dos gastos de manutención e aloxamento non poderán superar na xustificación o 20% da subvención concedida ou do total da suma das subvencións obtidas para o mesmo fin. No caso de que se xustifique gasto polo 100% do orzamento subvencionado e do importe da subvención concedida aboarase a totalidade da subvención e para o suposto de que se xustifique gasto inferior ao 100% aboarase a parte proporcional da mesma. Unha vez xustificados os gastos non se aboará máis que o importe do gasto xustificado co límite da subvención concedida. No caso que o importe do gasto xustificado sexa inferior ó recollido na solicitude, minorarase proporcionalmente a subvención. No en tanto, previa solicitude e excepcionalmente, se a Xunta de Goberno Local o considera oportuno poderase acordar motivadamente o pagamento anticipado de ata o 50 % da subvención, os documentos xustificativos do gasto realizado. No caso de que a documentación xustificativa fose incorrecta ou insuficiente, darase 10 días hábiles despois da sua publicación para a súa corrección e, de non cumprirse este requisito dentro do prazo sinalado e sempre que se acredite o cumprimento da finalidade, o importe da subvención reducirase proporcionalmente aos gastos correctamente xustificados, aplicando o coeficiente de financiamento. Son causas de reintegro da subvención, xunto cos intereses de demora correspondentes dende o momento do seu pago, as establecidas no Título II da Lei 38/2003, do 17 de novembro, Xeral de Subvencións. Os beneficiarios das subvencións quedarán sometidos ás responsabilidades e réxime sancionador establecidos na Lei 38/2003 Xeral de Subvencións e na Lei 9/2007 de Subvencións de Galicia. Para os supostos non previstos nas presentes bases serán de aplicación as normas incluídas nas Bases de Execución do Presuposto do Concello de Lalín para o exercicio 2017 prorrogado para o exercicio 2018, na Lei 38/2004, do 17 de novembro, Xeral de Subvencións e no seu Regulamento aprobado por Real Decreto 887/2006, do 21 de xullo, e na Lei 9/2007 de Subvencións de Galicia. Concelleiro de Actividades e Instalacións Deportivas, Avelino Souto Rozados